ชอบปวดบางเวลาที่กินอาหารบางอย่างเช่น น้ำเต้าหู้ที่ขายตามตลาด อาหารสำเร็จรูปบางชนิด อาหารแห้ง อาการปวดคือ ปวดขึ้นตามแนวกระดูกสันหลัง มากระจุกตรงลิ้นปี่ ใต้แนวนม ทรมานมากเหมือนจะหายใจไม่ค่อยออก เวลาปวด ก็ประมาณ2ชั่วโมง ก็หายเอง เป็นแบบนี้เพราะอะไรค่ะ ปัจจุบันอายุ 32 ค่ะ เพิ่งมาเป็นตอนอายุ30นี่เองค่ะ
repostสวัสดีค่ะ อาการปวดท้องแบบจุกลิ้นปี่ดังกล่าวมานั้น อาจเกิดจาก-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบากการให้ได้การวินิจฉัยที่แน่นอนคงต้องตรวจร่างกายตามระบบที่กล่าวไปร่วมด้วยค่ะ ถ้ามีอาการเป็นมาก หายใจลำบาก หอบเหนื่อย ไอ หรืออาเจียน กินได้น้อยควรรีบไปพบแพทย์ค่ะการดูแลตัวเองเบื้องต้นดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง